**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Արարատի մարզի Մասիս համայնքում 2025 թվականի տեղական տուրքերի, վճարների տեսակներն ու դրանց դրույքաչափերը և արտոնությունները սահմանելու մասին» Հայաստանի Հանրապետության Արարատի մարզի Մասիս համայնքի ավագանու որոշման նախագծի վերաբերյալ**

*«Հայաստանի Հանրապետության Արարատի մարզի Մասիս համայնքում 2025 թվականի տեղական տուրքերի, վճարների տեսակներն ու դրանց դրույքաչափերը և արտոնությունները սահմանելու մասին» Հայաստանի Հանրապետության Արարատի մարզի Մասիս համայնքի ավագանու որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.*

1. Հաշվի առնելով այն հանգամանքը, որ Նախագծով նախատեսվում են դրույթներ արտոնություններ սահմանելու վերաբերյալ, ուստի անհրաժեշտ է Նախագծի նախաբանում հղում կատարել նաև «Տեղական տուրքերի և վճարների մասին» օրենքի 16-րդ հոդվածի 1-ին մասին:

Սույն դիտարկումը բխում է «Նորմատիվ իրավական ակտերի մասին» օրենքի 13-րդ հոդվածի 1-ին մասի պահանջի ապահովման անհրաժեշտությունից, որի համաձայն՝ ***ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***

2. Նախագծին կից ներկայացված հավելվածի 3-րդ գլխի 1-ին կետի 3-րդ ենթակետում «փոխհատուցման» բառն անհրաժեշտ է հանել:

**ՀՀ ԱՆ իրավական ակտերի փորձաքննության**

**գործակալության պետ՝**

**ԷՄԻԼ ՄԱՐԳԱՐՅԱՆ**